[Foto's] Verkeer erg ontwrig ná gru-botsing | Maroela Media
[Foto's] Verkeer erg ontwrig ná gru-botsing
Ses mense is beseer van wie twee kritiek nadat drie voertuie in 'n gru-botsing op die Ben Schoeman-snelweg naby die Jeanlaan-afrit betrokke was.
Xander Loubser, woordvoerder van Best Care-ambulansdienste, het gesê die snelweg is in albei rigtings afgesper terwyl die toneel opgeruim word. Die verkeersowerhede is op die toneel om verkeer te herlei.
"'n Mercedes-voertuig is heeltemal uitmekaargeruk. Verskeie ambulansdienste en die brandweer is op die toneel. Die toneel is baie kompleks en in dié stadium kan ons nog nie die oorsaak van die ongeluk bevestig nie," het Loubser gesê.
Paramedici is tans besig om die beseerdes na nabygeleë hospitale te haas.
Man (84) aangerand, honde doodgeslaan in plaasaanval
almal weet wat die oorsaak is "MENSE WAT SOOS IDIOOTE BESTUUR!!!!!!!!!!"
Tragies dat nog mense beseer is in 'n ongeluk. Ek wonder nou of die Mercedes en die ander kar (dit lyk soos 'n bmw) dalk resies gejaag het. Indien dit so is is dit nog meer tragies. Dit lyk of die bakkie op die foto aan beide kante getref is. Ek kan egter verkeerde afleidings gemaak het.
Baie onskuldige mense en veral kinders word slagoffers van padvarke en spoedvrate…..roekelose en nalatigheid is ook deel van ongelukke…..mense bestuur asb versigtig neem ander padgebruikers in ag….moenie jaag nie……
Spoed, onervare bestuurders wat nie die krag van n luukse motor kan verstaan en beheer nie. Gekoopte lisensies, gesteelde voertuie dra alles by tot so 'n slagting.Ongelukkig moet daar ook altyd onskuldige mense daar onder ly. Want wet en orde op die paaie bestaan nie.